stanford-oval/wikipedia huggingface dataset:
Nikhil Sharma
Yleistä

Nikhil ja hänen veljensä Jai Sharma omistavat makeistehtaan Emmerdalen kylässä. Makeistehtaassa työskentelee hänen tyttöystävänsä Gennie Walker. Nikhil oli aivan palavasti ihastunut assistenttiinsa Gennieen. Gennie ja Nikhil tapailivat, mutta Nikhilin käytöksen vuoksi Gennie ei halunnut tapailla häntä. Gennie tapaili hetken aikaa kylän eläinlääkäriä, Nicky Pritchard. Vasta sen jälkeen Nikhil tajuaa haluavansa Gennien ja alkaa taistella hänestä. Hän saa kuin saakin Gennien takaisin. Gennie tulee raskaaksi Nikhilille ja pelkää kertoa siitä miehelleen. Nikhil luulee Gennien muuttuneen käytöksen johtuvan siitä, että Gennie ei halua olla enää hänen kanssaan. Charity Sharma kuitenkin kertoo Nikhilille Gennien olevan raskaana ja he päättävät palata yhteen. Myöhemmin Nikhil muuttaa Gennien luo ennen lapsen syntymää. Nikhil koettelee Gennien hermoja ostaessaan harjoitteluvauvan. Nikhil ottaa harjoitteluvauvan aivan tosissaan ja tuo sen jopa Villapakkaan. Gennie synnyttää Majatalossa, jossa ovat Chastity Spencer ja Dan Spencer häät menossa.
Nikeforos Gregoras

Nikeforos Gregoras (kreik. Νικηφόρος Γρηγορᾶς; n. 1295–1360) oli bysanttilainen tähtitieteilijä, historioitsija, filosofi ja teologi.
Gregoras oli Theodoros Metokhiteen oppilas ja henkinen perillinen. Hän aloitti uransa tähtitieteilijänä. Hän kirjoitti myös historiasta, mukaan lukien Rooman eli Bysantin valtakunnan historia, sekä kirjeitä. Osa näiden teosten sisällöstä käsittelee myös filosofisia aiheita. Gregoras kirjoitti myös muun muassa filosofisen dialogin Florentios eli Viisaudesta (Florentios ē Peri sofias) sekä teokset Antilogia ja Antirrhētika. Filosofiassaan hän arvosteli Aristotelesta ja vastusti tämän ajattelua.
Myöhemmin Gregoras päätyi osaksi teologisia väittelyitä. Hän oli vuosien 1337–1351 hesykasmia ja teologista menetelmää koskeneessa kiistassa hävinneellä puolella yhdessä Barlaam Calabrialaisen kanssa.
Patrologia Graecan niteissä 148 ja 149 on koottu Nikeforoksen tekstejä.
Kirjallisuutta > Teosten laitokset

Beyer, H.-V. (toim.): Nikephoros Gregoras: Antirrhetika 1.  (Wiener byzantinistische Studien 12)  Vienna:  -, 1976.
Leone, P. L. M (toim.): Nicephori Gregorae ‘Antilogia’ et ‘Solutiones quaestionum’. Byzantion, 1970, 40. vsk, s. 471–516.
Leone, P. L. M (toim.): Niceforo Gregora, Fiorenzo o Intorno alla sapienza.  Naples:  -, 1975.
Leone, P. L. M (toim.): Nicephori Gregorae epistulae.  (Vols. 1–2)  Matino:  -, 1982–1983.
Nicephori Gregorae Byzantina historia.  (Corpus scriptorum historiae Byzantinae)  -:  Weber, 1829.
Anne Husebekk

| Anne Husebekk> Henkilötiedot |
| --- | --- |
Syntynyt: 15. joulukuuta 1955 (ikä 68)
Kansalaisuus:  Norja
Arvonimi: professori
Koulutus ja ura
Tutkinnot:  Tromssan yliopisto (1982, 1989)
Tutkimusalue:  immunologia
Anne Husebekk (s. 15. joulukuuta 1955) on norjalainen tutkija ja immunologian professori Tromssan yliopistossa. Elokuusta 2013 lähtien hän on työskennellyt myös yliopiston rehtorina.
Husebekk suoritti lääketieteellisen tutinnon UiT:ssa vuonna 1982 ja väitteli samassa yliopistosta vuonna 1989. 
Hän on ollut immunologian ylilääkärinä ja tutkimusjohtajana Pohjois-Norjan yliopistollisessa keskussairaalassa.
Vuonna 2002 hänestä tuli immunologian professori. Husebekk on erityisesti tutkinut transfuusiolääketiedettä (transfusjonsmedisin) ja sikiöiden ja vastasyntyneiden alloimmuunista trombocytopenia.
All That I’ve Got

| ”All That I’ve Got” Rebecca Ferguson |
| --- | --- | --- |

Singlen tiedot
 Albumilta: Freedom
 Äänitetty : 2013
 Julkaistu: 2. maaliskuuta 2014
 Formaatti: digitaalinen
 Tekijä(t): Ferguson, Jarrad Rogers
 Tuottaja(t): Rogers
 Tyylilaji: pop, soul, r&b
 Kesto: 03.41
 Levy-yhtiö: Syco, RCA
Rebecca Fergusonin muut singlet
| ”Light On” 2013 | ”All That I've Got” 2014 | ”Get Happy” 2015 |
All That I’ve Got on englantilaisen laulaja-lauluntekijän Rebecca Fergusonin kappale hänen toiselta studioalbumiltaan Freedom. Se julkaistiin singlenä 2. maaliskuuta 2014. Kappaleen on tehnyt Ferguson yhdessä Jarrad Rogersin kanssa.
Fergusonin mukaan kappaleen sanoma on se, että ei kannata ottaa lokaa niskaan keneltäkään. ”Se on laulu, jota voi soittaa, kun ihmiset tuhlaavat omaa aikaasi”, laulaja kertoi haastattelussa.
Digital Spylle laulaja kertoi seuraavaa: ”Se on sisukas. Mielestäni se on oikea naisen voimaantumishymni ja tahdon, että se otetaan hyvin vastaan.”
Moomuse kirjoitti kappaleen olevan loistava verraten sitä Adelen tuotantoon.
Singlelle ei koskaan julkaistu virallista musiikkivideota, mutta Rebecca Fergusonin YouTube-kanavalle ladattiin kuitenkin video akustisesta live-esiintymisestä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja(t) | Kesto |  |  |  |  |  |
| 1. | All That I’ve Got | Rebecca Ferguson, Jarrad Rogers | Rogers | 3.41 |  |  |  |  |  |
Aiheesta muualla

"All That I've Got" Youtubessa
Rebecca Ferguson
| --- | --- |
Studioalbumit:   Heaven  Freedom  Lady Sings the Blues 
Singlet:   "Nothing's Real but Love"  "Too Good to Lose"  "Glitter & Gold"  "Backtrack"  "Shoulder to Shoulder"  "Teach Me How to Be Loved"  "I Hope"  "Light On"  "All That I've Got"  "Get Happy" 
EP:t:  iTunes Festival: London 2012
Muuta:   Diskografia  Syco Music
Nikolai Prževalski

Nikolai Prževalski
Nikolai Mihailovitš Prževalski (ven. Никола́й Миха́йлович Пржева́льский, puol. Nikołaj Michajłowicz Przewalski; 12. huhtikuuta (J: 31. maaliskuuta) 1839 Smolensk – 1. marraskuuta (J: 20. lokakuuta) 1888 Karakul) oli venäläinen maantieteilijä ja tutkimusmatkailija. Prževalski teki tutkimusmatkoja Keski- ja Itä-Aasiassa. Hänen tavoitteenaan oli Lhasa Tiibetissä, jota hän ei kuitenkaan koskaan saavuttanut.
Prževalski oli syntynyt puolalaiseen aatelisperheeseen Smolenskissa, nykyisellä Venäjällä. Hän oli opiskellut Pietarin sotilasakatemiassa. Vuonna 1864 hänestä tuli maantiedonopettaja Varsovan sotilaskouluun. Vuonna 1867 hän lähti Irkutskiin, Siperiaan, josta teki kaksivuotisen tutkimusretken Venäjän kaukoitään Ussurijoelle. Seuraavina vuosina hän teki neljä matkaa Keski-Aasiaan:
1870–1873 Burjatian Kjahtasta yli Gobin autiomaan Pekingiin, ja edelleen poikki Tiibetin. Tältä matkalta Prževalski toi rikkaan luonnontieteellisen kokoelman ja lisäksi tärkeitä tiedustelutietoja, ja sai Pietarissa runsaasti kunniaa ja mainetta.
1876–1877 Läpi Itä-Turkestanin.
1879–1880 Hamin kautta ja Qaidanin laakson kautta Kokonor-järvelle. Tienšan- vuorten yli halki Tiibetin, mutta kääntyi takaisin 260 kilometriä ennen Lhasaa paikallisten viranomaisten määräyksestä.
1883–1885 Kjahtasta poikki Gobin autiomaan Alašaniin ja itäisille Tienšanin-vuorille ja Yangtze-joelle saakka. Paluumatkalla länteen Hotanin kautta Issyk Kul -järvelle.
Prževalski kuoli lavantautiin Kirgisian Karakulissa viidennellä retkellään. Tutkimusmatkailijan kuoleman jälkeen keisari muutti kaupungin nimen Prževalskiksi, mutta vanha nimi on nyttemmin palautettu.
Prževalski kuvaili ja nimesi monia uusia eläinlajeja, muun muassa kiinanpyyn (Tetrastes sewerzowi). Hänen kunniakseen on nimetty ainakin przewalskinhevonen (Equus ferus przewalskii), przewalskingaselli (Procapra przewalskii), kupariluura (Grallaria przewalskii) ja kansunnokkatimali (Paradoxornis przewalskii).
Teoksia

Mongolia, the Tangut Country (1875)
From Kulja, Across the Tian Shan to Lob-Nor (1879)
Wikimedia Commonsissa on kuvia tai muita tiedostoja aiheesta .
Míkra

| Míkra Μίκρα |
| --- | --- |
 Kunnallisyksikön sijainti
 Míkra
 Koordinaatit: 40°28′00″N, 22°59′00″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Thérmi
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  070603
Väkiluku (2011):  18 145
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Míkra (kreik. Μίκρα; virallisesti Δημοτική Ενότητα Μίκρας, Dimotikí Enótita Míkras) on yksi Thérmin kunnan kunnallisyksiköistä ja entinen itsenäinen Kreikan kunta. Se sijaitsee Thessalonikin alueyksikössä Keski-Makedonian alueella. Kunnallisyksikön väkiluku on 18 145 (vuonna 2011).
Míkran kunnallisyksikkö sijaitsee linnuntietä noin 15 kilometriä Thessalonikin keskustasta kaakkoon. Se on Thessalonikin metropolialueen eteläosaa. Thessalonikin kansainvälinen lentoasema sijaitsee osaksi kunnallisyksikön alueella. Kunnallisyksikön suurin asutus on Trílofon kaupunki. Thessalonikin metron Míkran metroasema on nimetty Míkran mukaan, vaikka sijaitseekin naapurikunta Kalamarián puolella.
Míkra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thérmin kuntaan yhdessä Vasilikán kanssa, jolloin se muuttui uuden kunnan kunnallisyksiköksi.
Kunnallisyksikön osat

Míkran kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Kardía | Kardía | 3 394 |
| Káto Scholári | Káto Scholári | 1 954 |
| Plagiári | Plagiári | 5 392 |
| Trílofo | Áno Scholári | 178 |
| Trílofo | Trílofo | 7 227 |
Yhteensä: 18 145
Aiheesta muualla

Kuvia tai muita tiedostoja aiheesta Míkra Wikimedia Commonsissa
Anita Christensen

| Anita Christensen> Henkilötiedot |
| --- | --- |
Syntynyt: 29. lokakuuta 1972 (ikä 51) Randers
Kansalaisuus:  Tanska
Nyrkkeilijä
Painoluokka:  Kääpiösarja
Kätisyys:  Oikeakätinen
Ammattilaistilastot
Ottelut:  28
Voitot:  25
– tyrmäysvoitot:  8
Tappiot:  1
Ratkaisemattomat:  1
Anita Christensen (s. 29. lokakuuta 1972 Randers, Tanska) on kääpiösarjan nyrkkeilijä ja entinen WIBF-, WIBA-, WBC- ja WBA-liittojen mestari.
Amatööriura

Amatööriurallaan Christensen otteli 21 ottelua, ja voitti niistä 19. Amatöörinä Christensen voitti vuonna 1998 Pohjoismaiden-mestaruuden 57 kg sarjassa.
Ammattiura

Christensen debytoi ammattilaiskehissä helmikuussa 2000 voittaen Veronica Szuczin ensimmäisen erän teknisellä tyrmäyksellä. Vuonna 2001 Christensen otteli Galina Gumliiskan kanssa avoimeksi jääneestä WIBF-liiton mestaruudesta voittaen kaikin tuomariäänin.
Vuonna 2003 Christensen otteli Hagar Shmoulefeld Fineriä vastaan. Ottelu päättyi ratkaisemattomana koska Shmoulefeld Finer oli alaikäinen.
Vuonna 2004 Christensen voitti Ada Velezin kaikin tuomariäänin kymmeneräisessä ottelussa. Voiton myötä Christensenistä tuli WIBA ja WIBF liittojen mestari.
Vuonna 2006 Christensen kohosi WBC ja WBA liittojen mestariksi voittamalla Nadia Hokmin kaikin tuomariäänin kymmeneräisen kamppailun päätteeksi. Christensen nousi ensin WBC liiton väliaikaiseksi mestariksi mutta se muutettiin pysyväksi mestari Kwang Ok Kimin estyttyä ottelemasta.
Christensen puolusti mestaruutta viidesti kunnes kärsi kuudennessa puolustusottelussa tappion Galina Koleva Ivanovalle kaikin tuomariäänin.
Aiheesta muualla

boxrec.com
Niketas Khoniates

Niketas Khoniates kuvattuna keskiaikaisessa käsikirjoituksessa.
Niketas Khoniates (kreik. Νικήτας Χωνιάτης, noin 1155-1215 tai 1216) oli kreikkalainen historioitsija. Hänen veljensä Mikael Khoniates oli myös historioitsija. Hän matkusti veljensä kanssa kotipaikkakunnaltaan Kolossaista Konstantinopoliin. Aluksi toimi virkamiehenä Angelos-suvun keisareiden aikana, edeten aina virkakoneiston johtajaksi (megas logothetes) asti. Hän toimi myös Filippopoliksen teeman kuvernöörinä.
Kun neljäs ristiretki valtasi Konstantinopolin vuonna 1204 pakeni hän Nikaiaan, jossa hän pääsi keisari Theodoros I Laskariksen hovin jäseneksi. Nikaiassa hän aloitti kirjoittamisen ja hänen 21 kirjaa  käsittänyt historiansa käsitteli vuosia 1118-1207. Teoksessaan hän kuvaa muun muassa Konstantinopolin valtauksen vuonna 1204.
Aiheesta muualla

Medieval Sourcebook: Nicetas Choniates: The Sack of Constantinople (1204) (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Anna Torge

Anna Torge on saksalainen mandolinisti. Hän on opiskellut modernia ja historiallista mandoliinisoittoa Kölnissä ja Wuppertalissa Marga Wilden-Hüsgenin johdolla.
Torge on työskennellyt muiden muassa Concerto Kölnin, Akademie für Alte Musik Berlinin, Münchenin radion orkesterin, Hofkapelle Münchenin, Georgian kamariorkesterin, Stuttgartin kamariorkesterin, Baijerin radion sinfoniaorkesterin ja Wienin filharmonikkojen kanssa. Hän on tehnyt yhteistyötä sellaisten henkilöiden kuin Dennis Russell Daviesin, Enoch zu Guttenbergin, Michael Alexander Willensin, Mariss Jansonsin, Riccardo Mutin ja Daniel Hardingin kanssa. Hän on esiintynyt monissa musiikkikeskuksissa eri puolilla maailmaa, esimerkiksi Münchenin Residenztheaterissa, Théâtre des Champs-Élyséesissa ja Walt Disney Concert Hallissa.
Kamarimusiikillista näkemystään Torge on laajentanut muiden muassa Mayumi Hirasakin, Ronald Brautigamin, Gerald Hambitzerin, Axel Wolfin ja Rüdiger Lotterin kanssa. Hän on esiintynyt useilla festivaaleilla, voittanut useita palkintoja ja levyttänyt eri levymerkeille, kuten Naxokselle ja cpolle muiden muassa Hans Werner Henzen, Sylvius Leopold Weissin, Antonio Vivaldin, Johann Adolf Hasse ja Mauro Giulianin teoksia.
Aiheesta muualla

Viralliset sivut (saksaksi)
AllMusic: Anna Torge (englanniksi)
Nagima Eskalieva

Nagima Eskalieva (kaz. Нағима Есқалиева) on kazakstanilainen laulaja. Hän on toiminut Kazakstanin Pop Idol- ja X-factor -kilpailuiden  tuomarina.
Nightrage

| Nightrage |
| --- | --- |
 Nightrage vuonna 2017
Tiedot
Toiminnassa:  2000–
Tyylilaji:  melodinen death metal
Kotipaikka:  Thessaloniki (alkup.) Göteborg, Ruotsi
Laulukieli:  englanti
Jäsenet:  Antony Hämäläinen, laulu (2007–2013)   Marios Iliopoulos, kitara   Olof Mörck, kitara (2005–)   Anders Hammer, basso (2008–)   Johan Nunez, rummut (2007–)  
Levy-yhtiö:  Century Media Records, 2003–2005   Lifeforce Records, 2007–2014   Despotz Records, 2015–  
Aiheesta muualla
Kotisivut
Infobox OKNimi-testi OK: 
Nightrage on kreikkalais-ruotsalainen melodinen death metal -yhtye, joka on perustettu vuonna 2000. Yhtyeen perustivat aiemmin Exhumationissa soittanut kitaristi Marios Iliopoulos ja hänen läheinen ystävänsä Gus G. Yhtye muutti myöhemmin Göteborgiin, Ruotsiin.
Jäsenet

Ronnie Nyman – laulu
Marios Iliopoulos – kitara
Olof Mörck – kitara
Anders Hammer – basso
Johan Nunez – rummut
Jäsenet > Entiset jäsenet

Tomas Lindberg – laulu
Gus G. – kitara
Henric Karlsson – basso
Brice LeClercq – basso
Fotis Benardo – rummut
Alex Svenningson – rummut
Jimmie Strimell – laulu
Antony Hämäläinen – laulu
Diskografia

Sweet Vengeance (2003)
Decent into Chaos (2005)
A New Disease Is Born (2007)
Wearing a Martyr’s Crown (2009)
Insidious (2011)
The Puritan (2015)
The Venomous (2017)
Wolf to Man (2019)
Abyss Rising (2022)
Remains of a Dead World (2024)
Vengeance Descending (2010)
Demo (2001)
Demo 2 (2002)
Demo 3 (2002)
Aiheesta muualla

Nightrage Discogsissa. (englanniksi)
Nightrage Encyclopaedia Metallumissa (englanniksi)
Nightmares Made Flesh

| Nightmares Made Flesh Bloodbath |
| --- | --- | --- |

Studioalbumin tiedot
 Julkaistu: 27. syyskuuta 2004
 Tuottaja(t): Jens Bogren & Bloodbath
 Tyylilaji: death metal
 Kesto: 45.17
 Levy-yhtiö: Century Media
Bloodbathin muut julkaisut
| Resurrection Through Carnage 2002 | Nightmares Made Flesh 2004 | Unblessing the Purity (EP) 2008 |
Nightmares Made Flesh on ruotsalaisen death metal -superyhtye Bloodbathin toinen studioalbumi, joka on julkaistu vuonna 2004. Albumi on yhtyeen ainoa, jolla Peter Tägtgren laulaa.
Kappaleet

Kaikki sävellykset & sovitukset: Bloodbath
Cancer of the Soul – 3.33  (san: Renkse/Nyström)
Brave New Hell – 4.03  (san: Swanö)
Soul Evisceration – 3.38  (san: Renkse)
Outnumbering the Day – 3.15  (san: Nyström)
Feeding the Undead – 4.04  (san: Renkse)
Eaten – 4.19  (san: Swanö)
Bastard Son of God – 2.51  (san: Renkse)
Year of the Cadaver Race – 4.33  (san: Nyström)
The Ascension – 3.52  (san: Swanö)
Draped in Disease – 3.59  (san: Nyström)
Stillborn Saviour – 3.39  (san: Swanö)
Blood Vortex – 3.31  (san: Renkse)
Yhdysvaltain painos
Breeding Death – 4.22 (Demo)
Ominous Bloodvomit – 3.38 (Demo)
Kokoonpano

Peter Tägtgren – laulu
Anders "Blakkheim" Nyström – kitarat, bassokitara, taustalaulu
Dan Swanö – kitarat, bassokitara, taustalaulu
Jonas Renkse – kitarat, bassokitara, taustalaulu
Martin "Axe" Axenrot – rummut
Vierailijat
Simon Solomon – vieras (soolokitara)
Arvostelut

Imperiumi: 7+/10
Aiheesta muualla

Nightmares Made Flesh Discogsissa. (englanniksi)
Albumi Nightmares Made Flesh Encyclopaedia Metallum -sivustolla (englanniksi)
Nina Živanevskaja

| Mitalit> Maa:   Venäjä (–1999).Maa:   Espanja (1999–).Naisten uinti. Olympialaiset  | Mitalit> Maa:   Venäjä (–1999).Maa:   Espanja (1999–).Naisten uinti. Olympialaiset  | Mitalit> Maa:   Venäjä (–1999).Maa:   Espanja (1999–).Naisten uinti. Olympialaiset  | Maa:   Venäjä (–1999)> Maa:   Espanja (1999–).Naisten uinti. |
| --- | --- | --- | --- |
|  Pronssia | Barcelona 1992 | 4 × 100 m SKUV |  |
|  Pronssia | Sydney 2000 | 100 m selkäuinti |  |
| Pitkän radan MM-kilpailut  | Pitkän radan MM-kilpailut  | Pitkän radan MM-kilpailut  |  |
|  Kultaa | Barcelona 2003 | 50 m selkäuinti |  |
|  Hopeaa | Rooma 1994 | 100 m selkäuinti |  |
|  Pronssia | Rooma 1994 | 4 × 100 m SKUV |  |
| Pitkän radan EM-kilpailut  | Pitkän radan EM-kilpailut  | Pitkän radan EM-kilpailut  |  |
|  Kultaa | Helsinki 2000 | 50 m selkäuinti |  |
|  Kultaa | Helsinki 2000 | 100 m selkäuinti |  |
|  Kultaa | Helsinki 2000 | 200 m selkäuinti |  |
|  Kultaa | Berliini 2002 | 50 m selkäuinti |  |
|  Hopeaa | Sheffield 1993 | 100 m selkäuinti |  |
|  Hopeaa | Sheffield 1993 | 4 × 100 m SKUV |  |
|  Hopeaa | Istanbul 1999 | 50 m selkäuinti |  |
|  Hopeaa | Istanbul 1999 | 100 m selkäuinti |  |
|  Hopeaa | Berliini 2002 | 200 m selkäuinti |  |
|  Hopeaa | Madrid 2004 | 50 m selkäuinti |  |
|  Pronssia | Sheffield 1993 | 200 m selkäuinti |  |
|  Pronssia | Sheffield 1993 | 4 × 100 m VUV |  |
|  Pronssia | Wien 1995 | 100 m selkäuinti |  |
|  Pronssia | Madrid 2004 | 100 m selkäuinti |  |
| Lyhyen radan EM-kilpailut  | Lyhyen radan EM-kilpailut  | Lyhyen radan EM-kilpailut  |  |
|  Kultaa | Lissabon 1999 | 100 m selkäuinti |  |
|  Hopeaa | Espoo 1992 | 50 m selkäuinti |  |
|  Hopeaa | Gateshead 1993 | 50 m selkäuinti |  |
|  Hopeaa | Lissabon 1999 | 50 m selkäuinti |  |
|  Hopeaa | Lissabon 1999 | 200 m selkäuinti |  |
|  Hopeaa | Valencia 2000 | 50 m selkäuinti |  |
|  Pronssia | Valencia 2000 | 100 m selkäuinti |  |
Nina Aleksandrovna Živanevskaja (ven. Нина Александровна Живаневская, s. 24. kesäkuuta 1977 Moskova) on syntyjään venäläinen uimari, joka on edustanut Espanjaa vuodesta 1999, avioiduttuaan espanjalaisen kanssa. Hän voitti pronssia 4 × 100 metrin sekauintiviestissä kesäolympialaisissa 1992 Itsenäisten valtioiden yhteisön ja Georgian muodostamassa yhdistyneessä joukkueessa.
Ennen vuoden 1996 kesäolympialaisia Živanevskaja jäi kiinni kiellettyjen aineiden käytöstä[lähde? ], eikä näin  päässyt osallistumaan olympialaisiin. Hän palasi kilpakentille vuonna 1999 ja voittikin olympiapronssia Sydneyssä 2000, jo toisen kerran urallaan. Hänellä on yhteensä 21 EM-mitalia, joista 14 pitkällä ja seitsemän lyhyellä radalla. Lisäksi hän on voittanut kolme MM-mitalia, joista yksi on kultainen: 50 metrin selkäuinnin kulta Barcelonasta 2003.
Nightmare Alley (vuoden 2021 elokuva)

| Nightmare Alley |
| --- | --- |

Ohjaaja:  Guillermo del Toro
Käsikirjoittaja:   Guillermo del Toro  Kim Morgan 
Perustuu:  William Lindsay Greshamin romaaniin Nightmare Alley
Tuottaja:   J. Miles Dale  Guillermo del Toro  Bradley Cooper 
Säveltäjä:  Nathan Johnson
Kuvaaja:  Dan Laustsen
Leikkaaja:  Cam McLauchlin
Pääosat:   Bradley Cooper  Cate Blanchett  Toni Collette  Willem Dafoe  Richard Jenkins  Rooney Mara  Ron Perlman  Mary Steenburgen  David Strathairn 
Valmistustiedot
Valmistusmaa:  Yhdysvallat
Tuotantoyhtiö:   TSG Entertainment  Double Dare You Productions 
Levittäjä:  Searchlight Pictures
Ensi-ilta:   2021-12-11. joulukuuta 2021 (Alice Tully Hall)  2021-12-1717. joulukuuta 2021 (Yhdysvallat)  2022-1-2828. tammikuuta 2022 (Suomi)  
Kesto:  150 minuuttia
Alkuperäiskieli:  englanti
Budjetti:  60 miljoonaa dollaria
Tuotto:  29,9 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Nightmare Alley on vuonna 2021 ensi-iltansa saanut yhdysvaltalainen psykologinen jännityselokuva, jonka on ohjannut Guillermo del Toro. Elokuva perustuu William Lindsay Greshamin samannimiseen romaaniin, jonka ovat sovittaneet käsikirjoitukseksi del Toro ja Kim Morgan. Nightmare Alley on toinen Greshamin romaaniin perustuva elokuva; ensimmäinen oli vuoden 1947 Painajaiskuja.
Nightmare Alley sai maailmanensi-iltansa New Yorkissa sijaitsevassa Alice Tully Hall -konserttisalissa 1. joulukuuta 2021. Yhdysvaltain-ensi-iltansa se sai 17. joulukuuta 2021 ja Suomen-ensi-iltansa 28. tammikuuta 2022. Elokuvan mustavalkoinen versio Nightmare Alley: Vision in Darkness and Light esitettiin valikoiduissa teattereissa 14. tammikuuta 2022. Elokuva sai myönteisen vastaanoton kriitikoilta, mutta se epäonnistui taloudellisesti. Se on ehdolla neljän Oscar-palkinnon saajaksi vuoden 2022 gaalassa, muun muassa parhaan elokuvan palkinnon kategoriassa.
Näyttelijät

| 0 | 1 | 2 |
| --- | --- | --- |
|  Bradley Cooper  | … |  Stanton ”Stan” Carlisle   |
|  Cate Blanchett  | … |  Lilith Ritter   |
|  Rooney Mara  | … |  Mary Margaret ”Molly” Cahill   |
|  Toni Collette  | … |  Zeena Krumbein   |
|  Willem Dafoe  | … |  Clement ”Clem” Hoately   |
|  Richard Jenkins  | … |  Ezra Grindle   |
|  Ron Perlman  | … |  Bruno   |
|  David Strathairn  | … |  Peter ”Pete” Krumbein   |
|  Mark Povinelli  | … |  Major Mosquito   |
|  Mary Steenburgen  | … |  Felicia Kimball   |
|  Peter MacNeill  | … |  tuomari Kimball   |
|  Holt McCallany  | … |  Anderson   |
|  Paul Anderson  | … |  nörtti   |
|  Jim Beaver  | … |  sheriffi Jedediah Judd   |
|  Clifton Collins Jr.  | … |  Funhouse Jack   |
|  Tim Blake Nelson  | … |  Carny Boss   |
|  David Hewlett  | … |  tohtori Elrood   |
|  Lara Jean Chorostecki  | … |  Louise Hoately   |
|  Stephen McHattie  | … |  pummi   |
|  Dian Bachar  | … |  Fee Fee the Birdgirl   |
Arvosteluja

| 0 | 1 | 2 |
| --- | --- | --- |
Helsingin Sanomat Pertti Avola: 
Hufvudstadsbladet Martina Moliis-Mellberg:
Aiheesta muualla

Virallinen sivusto (englanniksi)
Nightmare Alley Internet Movie Databasessa (englanniksi)
Nine Elmsin metroasema

Nine Elms on Lontoon metron asema Northern-linjalla. Se avattiin 20. syyskuuta 2021 Battersea Power Stationin aseman kanssa samaan aikaan osana Northern-linjan Battersean-laajennusta.
Laajennusosan ja sen kahden aseman rakennustyöt aloitettiin vuonna 2015. Suur-Lontoon yleishallintoviranomainen lainasi hanketta varten miljardi puntaa. Transport for Londonin arvion mukaan asemien palvelemalle alueelle tulee 25 000 uutta työpaikkaa ja 20 000 uutta kotia.
Anton Snellman

Anton Erik Snellman (27. huhtikuuta 1836 Tervola – 9. maaliskuuta 1899 Tervola) oli suomalainen maanviljelijä, opettaja ja koulunjohtaja, joka sai maanviljelysneuvoksen arvonimen.
Snellmanin vanhemmat olivat kappalainen Adolf Snellman ja Sara Kristina Cajanér ja puoliso vuodesta 1868 Emilia Elisabet Snellman. 
Anton Snellman valmistui filosofian kandidaatiksi vuonna 1862 ja toimi sitten opettajan viransijaisena useilla eri paikkakunnilla. Vuonna 1864 hänestä tuli Oulun ruotsalaisen tyttökoulun kollega ja samalla kauppakoulun apuopettaja. Hän hoiti kuitenkin opettajan työnsä ohella myös Ruonan tilaa Tervolassa, jonne hän asettui vuonna 1888 luovuttuaan opetustoimesta Oulussa. Ruonasta kehittyi Pohjois-Suomen suurin karjatila, jossa oli yli sata eläintä ja joka tunnettiin muun muassa voin tuotannostaan. Snellman perusti Ruonan tilan yhteyteen vuonna 1888 meijeri- ja karjakkokoulun ja toimi sen johtajana.